సంచార్ సాధీ పోర్టల్

సంచార్ సాధీ పోర్టల్ ను భారత టెలికాం విభాగం ( డాట్ ) 2023 వ సంవత్సరం మే 16వ తేదీన ప్రారంభించింది. దేశవ్యాప్తంగా పోగొట్టుకున్న లేదా దొంగతనానికి గురైన మొబైల్ ఫోన్లను సంచార్ సాధీ పోర్టల్ పై ప్రజలు బ్లాక్ చేయడంతో పాటు ట్రాక్ చేసుకోవచ్చని టెలికాం విభాగం తెలియజేసింది. వాడిన మొబైల్ ఫోన్ ను కొనుగోలు చేయకముందే ఆ ఫోన్ వివరాలను ఈ పోర్టల్ లో తనిఖీ చేసుకునే సదుపాయం కల్పించింది. మొదటి విడత సంచార్ సౌదీ పోర్టల్ ను సెంట్రల్ ఎక్సెప్ట్మెంట్ ఐడెంటిటీ రిజిస్టర్ ( CEIR ) గా రూపొందించారు. తాజాగా ప్రారంభమైన సంచార్ సాథీ పోర్టల్ ద్వారా ఎన్నో ఉపయోగాలు ఉన్నట్లు కేంద్ర రైల్వే, ఐటీ, ఎలక్ట్రానిక్స్ మంత్రి అశ్విని వైష్ణవ్ వెల్లడించారు. అలాగే మొబైల్ ఫోన్ల ద్వారా జరిగే నేరాలను అరికట్టడానికి సంచార్ సాథీ పోర్టల్ ను తీసుకువచ్చినట్లు తెలిపారు. ఈ పోర్టల్ ద్వారా ఒకరి పేరుపై ఎన్ని సిమ్ కార్డులు ఉన్నాయో తెలుసుకునే అవకాశం ఉంటుంది. ఈ మధ్యే తీసుకువచ్చిన సీఈఐఆర్ వెబ్ సైట్ కూడా సంచార్ సాథీ పోర్టల్ లో మొదటి అడుగుగా అభివర్ణించారు కేంద్రమంత్రి. ఫోన్ పోయినప్పుడు ఆ ఫోన్ లోని సమాచారాన్ని ఎవరూ చూడకుండా దానిని సంచార్ సాథీ పోర్టల్ ద్వారా బ్లాక్ చేయవచ్చని వెల్లడించారు. డిజిటల్ ఐడెంటిటీ కోల్పోకుండా చూడటం ఒక అంశంగా పేర్కొన్నారు. నో యువర్ మొబైల్ అనే రెండో ఫీచర్ గురించి వివరించారు.

మూలాలు :

వర్గం:సంచార్ సాధీ పోర్టల్